सत्संग से होता है हमेशा जीवन का कल्याण: संत
भास्कर संवाददाता | मेड़ता सिटी
शहरके रामधाम देवल में सुखराज महाराज की दीक्षा के 300 साल पूरे होने के उपलक्ष्य में चल रहे दीक्षा त्रिशताब्दी महोत्सव में शनिवार को चौथे दिन कथा वाचक संत रामनिवास शास्त्री ने कहा कि सत्संग से हम अपने जीवन का कल्याण कर सकते हैं। सत्संग वो पारसमणि है जिसके सामीप्य मात्र से ही व्यक्ति का कल्याण हो जाता है। इसलिए मनुष्य को सत्संग करना चाहिए। सत्संग से ही मनुष्य जीवन का कल्याण होता है, इसे हमें अपनी दिनचर्या में शामिल करना चाहिए। शास्त्री ने कहा कि आप दिनभर में भले ही सांसारिक कार्य करों मगर एक समय ऐसा निकालो जब आपको भगवत स्मरण हो और आप भगवान को दिल से याद करों। यदि ऐसा करोगे तो फिर कोई काम नहीं अटकेगा। महंत रामकिशोर महाराज ने प्रवचन देते हुए कहा कि संत इसलिए सुखी है क्योंकि वह भगवान की क्षरण में है और नित्य सुमरण करते हैं, और संपूर्ण सुख के लिये मानव को निरंतर भगवान का चिंतन मनन और सुमरण करते रहना चाहिए इस मौके पर संत समताराम महाराज चांदपोल बड़ा रामद्वारा के संत हरिराम महाराज ने भी विचार रखे। कथा में संत ध्यानीराम महाराज, संत अमृतराम महाराज जोधपुर, संत जगवल्लभराम महाराज, संत दिलखुश राम पुष्कर, संत दीपाराम, संत गोविंद गोपाल, संत सेवाराम, संत श्रवणराम, संत मोहनराम, रमतीराम, अनुपमराम सहित बड़ी तादाद में श्रद्धालु मौजूद थे।
पुस्तकविमोचन आज
रामधामदेवल के महंत रामकिशोर महाराज ने बताया कि नौ दिवसीय दीक्षा त्रिशताब्दी महोत्सव के तहत रविवार को मेड़ता के देवल की गौरवमय परंपरा नाम पुस्तक का विमोचन विद्वान संतों एवं समाजसेवी डॉ. जतनराज मेहता, वरिष्ठ साहित्यकार मूलराज व्यास, पंडित नारायण शर्मा कौशिक, हस्तीमल डोसी के हाथों समारोहपूर्वक किया जाएगा।
hin_Deva kas_Deva hin_Deva mar_Deva hin_Deva